CELEX: 32019R0674
Language: sk
Date: 2019-04-29 00:00:00
Title: Nariadenie Komisie (EÚ) 2019/674 z 29. apríla 2019, ktorým sa mení príloha III k nariadeniu Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín

30.4.2019   
               
               
                  SK
               
               
                  Úradný vestník Európskej únie
               
               
                  L 114/7
               
            
         NARIADENIE KOMISIE (EÚ) 2019/674
         z 29. apríla 2019,
         ktorým sa mení príloha III k nariadeniu Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (1), a najmä na jeho článok 20 ods. 3,
         keďže:
         
                     (1)
                  
                  
                     Podľa článku 20 ods. 1 nariadenia (ES) č. 110/2008 členské štáty predložili technickú dokumentáciu v prípade 243 z 330 zavedených zemepisných označení liehovín.
                  
               
                     (2)
                  
                  
                     V súlade s článkom 9 ods. 1 vykonávacieho nariadenia Komisie (EÚ) č. 716/2013 (2) Komisia posúdila technickú dokumentáciu na základe požiadaviek stanovených v článku 15 ods. 1 nariadenia (ES) č. 110/2008 a dotknutým členským štátom určila lehotu na zmenu alebo stiahnutie predmetnej technickej dokumentácie.
                  
               
                     (3)
                  
                  
                     Nemecko a Taliansko stiahli technickú dokumentáciu liehovín „Königsberger Bärenfang“, „Grappa di Marsala“, „Kirsch Veneto“/„Kirschwasser Veneto“ a „Sliwovitz del Veneto“.
                  
               
                     (4)
                  
                  
                     V článku 9 ods. 2 vykonávacieho nariadenia (EÚ) č. 716/2013 sa uvádza, že ak členský štát v lehote stanovenej Komisiou neodstráni nedostatky v technickej dokumentácii zavedeného zemepisného označenia predloženej v zmysle článku 20 ods. 1 nariadenia (ES) č. 110/2008, táto technická dokumentácia sa nemá považovať za predloženú.
                  
               
                     (5)
                  
                  
                     Nedostatky zistené v technickej dokumentácii liehovín „Karlovarská Hořká“, „Polish Cherry“, „Orehovec“, „Janeževec“ a „Slovenska travarica“ neboli odstránené.
                  
               
                     (6)
                  
                  
                     Zavedené zemepisné označenia liehovín „Karlovarská Hořká“, „Königsberger Bärenfang“, „Grappa di Marsala“, „Kirsch Veneto“/„Kirschwasser Veneto“, „Sliwovitz del Veneto“, „Polish Cherry“, „Orehovec“, „Janeževec“ a „Slovenska travarica“ by sa preto mali odstrániť z prílohy III k nariadeniu (ES) č. 110/2008.
                  
               
                     (7)
                  
                  
                     Príloha III k nariadeniu (ES) č. 110/2008 by sa preto mala zodpovedajúcim spôsobom zmeniť.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Výboru pre liehoviny,
                  
               PRIJALA TOTO NARIADENIE:
         
            Článok 1
            Príloha III k nariadeniu (ES) č. 110/2008 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. apríla 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 39, 13.2.2008, s. 16.
         
            (2)  Vykonávacie nariadenie Komisie (EÚ) č. 716/2013 z 25. júla 2013, ktorým sa stanovujú pravidlá uplatňovania nariadenia Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín (Ú. v. EÚ L 201, 26.7.2013, s. 21).
      
      
         
            PRÍLOHA
            Príloha III k nariadeniu (ES) č. 110/2008 sa mení takto:
            
                        1.
                     
                     
                        V kategórii výrobku 6. Destilát z hroznových výliskov (matolín) alebo matolinovica sa riadok
                        
                                     
                                 
                                 
                                    „Grappa di Marsala
                                    
                                 
                                 
                                    Taliansko“
                                 
                              vypúšťa.
                     
                  
                        2.
                     
                     
                        V kategórii výrobku 9. Ovocný destilát sa riadky
                        
                                     
                                 
                                 
                                    „Sliwovitz del Veneto
                                    
                                    
                                       Kirsch Veneto/Kirschwasser Veneto
                                    
                                 
                                 
                                    Taliansko
                                    Taliansko“
                                 
                              vypúšťajú.
                     
                  
                        3.
                     
                     
                        V kategórii výrobku 25. Liehoviny dochucované anízom sa riadok
                        
                                     
                                 
                                 
                                    „Janeževec
                                    
                                 
                                 
                                    Slovinsko“
                                 
                              vypúšťa.
                     
                  
                        4.
                     
                     
                        V kategórii výrobku 30. Liehovina s horkou príchuťou/bitter sa riadok
                        
                                     
                                 
                                 
                                    „Slovenska travarica
                                    
                                 
                                 
                                    Slovinsko“
                                 
                              vypúšťa.
                     
                  
                        5.
                     
                     
                        V kategórii výrobku 32. Likér sa riadky
                        
                                     
                                 
                                 
                                    „Polish Cherry
                                    
                                    
                                       Karlovarská Hořká
                                    
                                 
                                 
                                    Poľsko
                                    Česká republika“
                                 
                              vypúšťajú.
                     
                  
                        6.
                     
                     
                        V kategórii výrobku 40. Nocino sa riadok
                        
                                     
                                 
                                 
                                    „Orehovec
                                    
                                 
                                 
                                    Slovinsko“
                                 
                              vypúšťa.
                     
                  
                        7.
                     
                     
                        V kategórii výrobku Ostatné liehoviny sa riadok
                        
                                     
                                 
                                 
                                    „Königsberger Bärenfang
                                    
                                 
                                 
                                    Nemecko“
                                 
                              vypúšťa.